als_Latn dik_Latn sag_Latn
Kapen për Postera
Zyrtarë të PDK’së në Komunën e Ferizajit akuzojnë LDK’në se po ua dëmtojnë billbordat. Muharrem Sfaqra i LDK’së thotë se PDK po sulet.
Politiko
E Premte, 30 Maj 2014 | 18:48
0 Komente.
Lufta për postera ka filluar. PDK në Komunën e Ferrizajit ka akuzuar LDK’në për largimin e billbordeve të kandidatëve të këtij subjekti.
Sekeretari për marrëdhënie me publikun i PDK’së, Gazmend Bytyqi, thotë largimi i billbordave të kandidatëve të këtij subjekti dhe zëvendësimi me ata të LDK’së është akti i paprecedent.
“Ata në disa raste i kanë shkyer ato ndërsa në disa raste tjera i kanë mbuluar me fotografi të kandidatëve të vetë.
“Ne kemi ngritur zërin disa herë rreth shkeljeve të shumta të fushatës zgjedhore dhe të ligjit në përgjithësi që po bën partia në pushtet në komunën tonë, mirëpo ky akt qyqar dhe vandal është keqpërdorim i skajshëm i pushtetit dhe një fakt i pa mohueshëm i të kuptuarit të saj si forcë dhe instrument në shërbim të partisë dhe individit”, ka thënë Bytyqi.
“Duket se nuk është mjaftuar me degradimin që i ka bërë sheshit të qytetit duke vendosur posterë, billborde dhe materiale propaganduese dhe duke pushtuar hapësirat për qytetarët, por tash po pushton tërë qytetin dhe çdo hapësirë të mundshme në të.
“Po pushton edhe ato pak vende ku ne kemi vendosur billbordet tona duke na i shkatërruar dhe mbuluar ato”, ka thënë Bytyqi.
Ndaj kësaj paraqitje të PDK’së ka reaguar kryetari i Ferizajt, Muharrem Sfarqa.
“Në vend se ta orientojë energjinë drejt krijimit të vlerave pozitive, kulturës demokratike të komunikimit dhe frymës së garës fer ndaj rivalëve, Dega e PDK’së sulet me zemërim të skajshëm ndaj çdo veprimi të kryetarit të Komunës së Ferizajt dhe ndaj çdo posteri e shenje të LDK’së.”
“Madje kjo parti, duke mos ditur si ta derdh mllefin e pafre, shpërfytyron në mënyrën më të ulët mbiemrin tim Svarqa në Zvarrça”.
“Edhe për më keq, PDK e Ferizajt flet në emër të qytetarëve, votën e të cilëve nuk e ka fituar për ta qeverisur Komunën”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn